ÆNDRINGSSKRIVELSE NR. 1 TIL DET FORELØBIGE BUDGETFORSLAG FOR 2004 - BIND 1 ALMINDELIG OVERSIGT OVER INDTÆGTER - BIND 4 OVERSIGT OVER INDTÆGTER OG UDGIFTER EFTER SEKTION - Sektion III - Kommissionen

(forelagt af Kommissionen)

Under henvisning til:

- traktaten om oprettelse af Det Europæiske Fællesskab, særlig artikel 272,

- traktaten om oprettelse af Det Europæiske Atomenergifællesskab, særlig artikel 177,

- Rådets forordning (EF, Euratom) nr. 1605/2002 af 25. juni 2002 om finansforordningen vedrørende De Europæiske Fællesskabers almindelige budget, særlig artikel 34 [1],

[1] EFT L 248 af 16.9.2002, s. 1.

forelægger Europa-Kommissionen hermed budgetmyndigheden ændringsskrivelse nr. 1 til det foreløbige forslag til 2004-budgettet på grundlag af nedenstående begrundelse.

***

INDHOLDSFORTEGNELSE

BEGRUNDELSE

1. Indledning

2. Udgiftsområde 4 - Foranstaltninger udadtil: Støtte til rehabilitering og genopbygning af Irak

3. Udgiftsområde 5 - Administration: Ikke-opdelte bevillinger automatisk fremført fra 2003

4. Udgiftsområde 6 - Reserver: Udvidelsens indvirkning på sikkerhedsstillelse

5. Udgiftsområde 3 og 4: Opgaver som følge af Kommissionens præro gativer på institutionelt plan

6. Justering af stillingsfortegnelsen for forskning og udvikling - Indirekte foranstaltninger

7. Revision af Fællesskabets deltagelse i kapitalforhøjelsen i Den Europæiske Investeringsfond

OVERSIGTSTABEL FORDELT PÅ UDGIFTSOMRÅDER I DE FINANSIELLE OVERSLAG

ALMINDELIG OVERSIGT OVER INDTÆGTER

Den almindelige oversigt over indtægter vil blive fremsendt separat.

OVERSIGT OVER INDTÆGTER OG UDGIFTER EFTER SEKTION

BIND 4 - Afsnit I

UDGIFTER

BIND 4 - Afsnit II

INDTÆGTER

VEDTÆGTSMÆSSIGT ANSAT PERSONALE

BILAG

Budgettets del II - Lånoptagelse og långivning med sikkerhedsstillelse fra det almindelige budget

BEGRUNDELSE

1. INDLEDNING

Med denne ændringsskrivelse nr. 1 til det foreløbige forslag til budget for 2004 tilstræbes følgende:

- oprettelse af en ny artikel under udgiftsområde 4 i de finansielle overslag med supplerende bevillinger til rehabilitering og genopbygning af Irak

- oprettelse af en ny artikel under afsnit 26 (administration) under udgiftsområde 5 i de finansielle overslag til at lette udnyttelsen i 2004 af de ikke-opdelte bevillinger, der ikke er disponeret over i 2003, og som automatisk fremføres til 2004

- tilpasning af betegnelsen for konto 01 04 01 10 (udgifter under udgiftsområde 6 i de finansielle overslag) og artikel 831 (indtægter) i forbindelse med Fællesskabets sikkerhedsstillelse for EIB's lån til de lande i Central- og Østeuropa, der bliver medlemmer i 2004

- tilføjelse eller ændring af anmærkningerne til flere budgetposter, hvorover der finansieres foranstaltninger, som Kommissionen gennemfører som følge af sine institutionelle prærogativer på institutionelt plan, og hvor den relevante henvisning mangler i anmærkningerne i FBF 2004

- tilpasning af Kommissionens stillingsfortegnelse - listen over de ansatte, der i henhold til artikel 47 i den ny finansforordning skal aflønnes med F&U-midler til indirekte foranstaltninger

- revision af Fællesskabets deltagelse i kapitalforhøjelsen i Den Europæiske Investeringsfond under udgiftsområde 3 i de finansielle overslag, som medfører tilbagetrækning af de bevillinger, der på FBF 2004 blev anmodet om under denne konto.

Det første punkt følger af Kommissionens meddelelse "Den Europæiske Union og Irak: Approach til ministerkonferencen i Madrid, 24. oktober 2003" om EU's fremtidige rolle i forbindelse med rehabiliteringen og genopbygningen af Irak. Med ændringen af Kommissionens FBF 2004 medtager den 160 mio. EUR i forpligtelsesbevillinger og 128 mio. EUR i betalingsbevillinger under en ny budgetpost til finansiering af rehabiliteringen og genopbygningen i Irak. Dette beløb er en del af et fællesskabsbudget på 200 mio. EUR, der skal udnyttes i 2003-2004 med 40 mio. EUR i 2003 og 160 mio. EUR i 2004.

Det andet punkt hænger sammen med FBF 2004's ABB-struktur og indvirkningen heraf på de bevillinger, der overføres fra 2003: i FBF 2004 er en række budgetposter til administration blevet opdelt på forskellige afsnit i budgettet, men en opdeling af forpligtelsesbevillingerne for 2003 på den nuværende kontoplan ville være teknisk yderst kompliceret. Det foreslås derfor alene for 2004 at oprette en post, hvorunder disse overførsler kan opføres.

Det tredje punkt vedrører udgiftsområde 6 i de finansielle overslag som følge af udvidelsen og den dermed følgende ændring af ansøgerlandenes status i henseende til EIB-lån. Kommissionens sikkerhedsstillelse for EIB-lånene skal fortsætte også efter tiltrædelsen, men betegnelsen på budgetposten vedrører kun "tredjelande". Det foreslås på den baggrund at ændre betegnelserne i overensstemmelse hermed.

Medtagelsen af det fjerde punkt skyldes det forhold, at en række budgetposter under udgiftsområde 3 og 4 i de finansielle overslag i henhold til finansforordningens artikel 49, stk. 2 (foranstaltninger, der følger af Kommissionens prærogativer på institutionelt plan) gennemføres uden noget retsgrundlag; disse budgetposter er opført som sådanne i det arbejdsdokument, del IV, der er vedlagt som bilag til FBF 2004, men anmærkningerne indeholder imidlertid ikke den relevante henvisning til finansforordningen. For at undgå enhver form for uklarhed ved gennemførelsen af disse poster foreslås det at tilpasse budgetanmærkningerne under hensyntagen hertil.

Det femte punkt følger af anvendelsen af artikel 47 i den ny finansforordning, hvorefter institutionerne i et bestemt omfang kan ændre deres stillingsfortegnelser. Kommissionen har foreslået en ændring af stillingsfortegnelsen for forskning og teknologisk udvikling - indirekte foranstaltninger for 2003. Da der er tale om varige ændringer, ændres stillingsfortegnelsen i FBF 2004, således at der bliver overensstemmelse med stillingsfortegnelsen for 2003.

2. UDGIFTSOMRÅDE 4 - FORANSTALTNINGER UDADTIL: STØTTE TIL REHABILITERING OG GENOPBYGNING AF IRAK

På Det Europæiske Råds møde i Thessaloniki blev Kommissionen opfordret til at fremsætte forslag til et bidrag fra EU som led i den multilaterale støtte til den politiske overgang i Irak. Som svar på denne opfordring har Kommissionen vedtaget en meddelelse, der indeholder en fælles holdning til Den Europæiske Unions deltagelse i ministerkonferencen i Madrid samt en redegørelse for Fællesskabets bidrag til rehabiliteringen og genopbygningen indtil udgangen af 2004.

Kommissionen foreslår, at tre generelle betingelser skal være opfyldt, hvis Den Europæiske Union og dens medlemsstater skal bidrage effektivt til genopbygningen af Irak, nemlig en forbedring af den sikkerhedsmæssige situation i Irak, en klar forpligtelse til at danne en selvstændig irakisk regering og skabelse af gennemsigtige og operationelle multilaterale rammer for genopbygning. Den bemærker, at en anden faktor af stor betydning for, at Den Europæiske Unions indsats kan krones med held, vil være, at Iraks nabolande inddrages i genopbygningen.

For 2004 bør prioriteterne for Fællesskabets bistand bygge på ECHO's arbejde i Irak og omfatte støtte på områder såsom sundhedsvæsen, vand og sanitet, uddannelse, beskæftigelse, et socialt sikkerhedsnet, institutionel kapacitetsbygning, specielt inden for makroøkonomisk forvaltning inklusive handelspolitik, samt en styrkelse af civilsamfundet og beskyttelse og fremme af menneskerettigheder og demokrati.

Hvad angår Fællesskabets eget bidrag har Kommissionen foretaget en realistisk vurdering af de til rådighed stående midler under udgiftsområde 4 i de finansielle overslag. Den foreslår derfor, at Fællesskabets andel af det europæiske bidrag bør udgøre 200 mio. EUR i perioden 2003-2004, hvoraf 40 mio. EUR skal frigives i 2003 og 160 mio. EUR i 2004. Dette beløb kommer oven i de 100 mio. EUR, som ECHO udnytter i 2003.

På baggrund af omfanget af dette finansielle engagement foreslår Kommissionen, at der oprettes en ny budgetpost til finansiering af rehabiliteringen og genopbygningen i Irak. Der vil på den måde blive taget hensyn til budgetmyndighedens, særlig Europa-Parlamentets krav om gennemsigtighed i forbindelse med Fællesskabets bidrag til finansiering af genopbygning (Afghanistan, Kosovo, Østtimor).

Der foreslås følgende kontoplan og titel:

19 08 07 "Støtte til rehabilitering og genopbygning af Irak" (B7-433 på den traditionelle kontoplan)

Eftersom der ikke er blevet opført nogen bevillinger til dette formål på FBF 2004, foreslår Kommissionen, at der under denne ny artikel 19 08 07 opføres 160 mio. EUR i forpligtelsesbevillinger ved frigørelse af FBF's margen under udgiftsområde 4 på 86 mio. EUR og udnyttelse af fleksibilitetsinstrumentet med op til 74 mio. EUR over loftet for udgiftsområde 4. Med hensyn til betalingsbevillinger anslås det, at det vil være nødvendigt med 128 mio. EUR svarende til 80 % af de bevillinger, der skal disponeres over i 2004.

3. UDGIFTSOMRÅDE 5 - ADMINISTRATION: IKKE-OPDELTE BEVILLINGER AUTOMATISK FREMFØRT FRA 2003

Det hedder i finansforordningens artikel 9, stk. 4: "Ikke-opdelte bevillinger, der svarer til forpligtelser, som er behørigt indgået ved regnskabsårets afslutning, fremføres automatisk, dog kun til det følgende regnskabsår".

På kontoplanen for FBF 2004 under sektion III, Kommissionen, er de fleste budgetposter vedrørende administrationsbevillinger opdelt efter politikområder (budgetposter "XX"). Den automatiske fremførsel af bevillinger fra 2003-budgettet til finansiering af udgifter vedrørende disse poster er teknisk yderst kompliceret (især opdelingen på forskellige politikområder i FBF 2004 af forpligtelser, der blev bogført i 2003 efter den gamle kontoplan).

I øvrigt bliver visse IOB (ikke-opdelte bevillinger) fra den tidligere del A i 2004 til OB (opdelte bevillinger) på ABB-kontoplanen, hvilket også medfører et teknisk problem med hensyn til opfølgningen af de automatisk fremførte bevillinger (forpligtelsen fastlægges på det tidspunkt, hvor den indgås afhængigt af budgetposten, og dens værdi fastholdes, så længe den eksisterer, indtil den indfris).

Kommissionen foreslår derfor i denne ændringsskrivelse under udgiftsområde 5 på politikområde 26 "Administration" at oprette en budgetpost 26 01 49 (Administrationsbevillinger automatisk fremført fra 2003) til opførelse af de administrationsbevillinger for 2003 under disse budgetposter, der automatisk fremføres til 2004. Der anføres et "p.m." ved budgetposten, da der ikke skal opføres bevillinger under den i 2004, men posten kun skal tjene til opførelse med henblik på udnyttelse af bevillinger fra 2003, der automatisk fremføres.

Denne artikel skal omfatte alle de fra 2003 fremførte forpligtelsesbevillinger, der svarer til posterne med de administrationsbevillinger, som for 2004 er opdelt efter politikområde samt de poster, der er blevet til OB (opdelte bevillinger). Internt opdeles artiklen imidlertid på en sådan måde, at gennemførelsen på grundlag af den tidligere kontoplan kan overvåges.

Da de fra 2003 fremførte bevillinger, som ikke er betalt ved udgangen af 2004, automatisk annulleres, vil denne budgetpost kun findes på budgettet for 2004.

For andre budgetposter end de ovenfor anførte vil den eventuelle automatiske fremførsel af administrationsbevillinger for 2003 ske til den hertil svarende specifikke budgetpost på kontoplanen for 2004.

4. UDGIFTSOMRÅDE 6 - RESERVER: UDVIDELSENS INDVIRKNING PÅ SIKKERHEDSSTILLELSE

EU har stillet garanti for EIB's lån til central- og østeuropæiske lande, der bliver medlemmer af EU den 1. maj 2004. I øjeblikket opføres denne sikkerhedsstillelse under konto 01 04 01 10 "Det Europæiske Fællesskabs sikkerhedsstillelse for lån, der ydes til tredjelande i Central- og Østeuropa og det vestlige Balkan af Den Europæiske Investeringsbank". For denne sikkerhedsstillelse, som Den Europæiske Union yder EIB, og som fortsat vil eksistere efter tiltrædelsen, må der findes en adækvat budgetstruktur. Det foreslås derfor at ændre betegnelsen på denne konto ved at slette udtrykket "tredjelande" for at tage højde for den nye situation efter tiltrædelsen. Denne ændring indebærer også en ændring af betegnelsen på kapitel 83 i oversigten over indtægter. Tal, anmærkninger og retsgrundlag ændres ikke.

5. UDGIFTSOMRÅDE 3 OG 4: OPGAVER SOM FØLGE AF KOMMISSIONENS PRÆRO GATIVER PÅ INSTITUTIONELT PLAN

I henhold til finansforordningens artikel 49, stk. 2, litra c), er det muligt uden en basisretsakt at anvende bevillinger til "foranstaltninger, som Kommissionen gennemfører i medfør af de opgaver, der følger af dens prærogativer på det institutionelle plan". I det arbejdsdokument, del IV (s. 131-133), som budgetmyndigheden modtog til supplement af FBF 2004, har Kommissionen opført en fortegnelse over de budgetposter og bevillinger, der udnyttes i henhold til denne bestemmelse.

Den relevante henvisning til finansforordningen eller til en anden budgetpost, hvis anmærkninger indeholder en henvisning til finansforordningen, var imidlertid ikke systematisk medtaget i budgetanmærkningerne til de relevante poster. Det foreslås at komplettere de pågældende budgetanmærkninger, således at enhver uklarhed i forbindelse med udnyttelsen af bevillingerne under disse budgetposter undgås.

Der er tale om følgende poster:

07 01 04 01 - Lovgivning, oplysningskampagner og andre generelle foranstaltninger i forbindelse med Fællesskabets handlingsplaner på miljøområdet - Udgifter til den administrative forvaltning

07 02 01 - Deltagelse i internationale miljøaktiviteter

14 01 04 01 - Gennemførelse og udvikling af det indre marked - Udgifter til den administrative forvaltning

21 01 04 04 - Evaluering af resultaterne af Fællesskabets bistand, opfølgning og revision - Udgifter til den administrative forvaltning

21 01 04 07 - Uddannelse og oplysning på udviklingsområdet - Udgifter til den administrative forvaltning.

Herudover foreslås det at tilføje den samme henvisning i budgetanmærkningerne under artikel 02 04 01 (det indre markeds funktion og udvikling, navnlig med hensyn til forhåndsmeddelelser, certificering og indbyrdes tilnærmelse mellem sektorer), der ikke er medtaget på listen i del IV i arbejdsdokumentet, men ligner budgetpost 12 02 01, eftersom begge poster stammer fra den tidligere budgetpost B5-3000, der blev gennemført som en "foranstaltning, der følger af Kommissionens prærogativer på det institutionelle plan".

6. JUSTERING AF STILLINGSFORTEGNELSEN FOR FORSKNING OG UDVIKLING - INDIREKTE FORANSTALTNINGER

Kommissionen har til hensigt at ændre 70 videnskabelige og tekniske stillinger (50 kategori A og 20 kategori B) til 70 administrative stillinger på stillingsfortegnelsen for 2003 inden for indirekte foranstaltninger i overensstemmelse med artikel 47 i finansforordningen (EF, Euratom) nr. 1605/2002 af 25. juni 2002 for De Europæiske Fællesskabers almindelige budget. Derved får institutionerne mulighed for at ændre deres stillingsfortegnelser i et vist omfang og under bestemte forudsætninger, forudsat at budgetmyndigheden informeres herom tre uger tidligere.

Da der i forslaget til den ny personalevedtægt ikke længere skelnes mellem "videnskabelige" og "administrative" stillinger, foregriber denne foranstaltning stillingsfortegnelsens ny struktur med hensyn til indirekte foranstaltninger.

Da der ikke er nogen ændringer i strukturen efter kategori og lønklasse, opfylder denne ændring betingelserne i finansforordningens artikel 47 (ingen ændring for lønklasse A1, A2 og A3; omfanget af personalebevillingerne berøres ikke; det samlede antal godkendte stillinger på stillingsfortegnelsen overskrides ikke; omfanget af ændringer vedrører mindre end 10 % af det samlede antal godkendte stillinger på stillingsfortegnelsen).

Tabel 1: Vedtægtsmæssigt ansat personale i henhold til den nye stillingsfortegnelse og stillingsfortegnelsen i FBF

Tabel 1

>TABELPOSITION>

Denne ændring, som budgetmyndigheden annoncerede for 2003, bliver permanent. For at sikre overensstemmelse med stillingsfortegnelsen for 2003 anmodes budgetmyndigheden om at konsolidere de for 2003 planlagte ændringer i stillingsfortegnelsen for 2004.

7. REVISION AF FÆLLESSKABETS DELTAGELSE I KAPITALFORHØJELSEN I DEN EUROPÆISKE INVESTERINGSFOND

Det fremgik af Den Europæiske Investeringsfonds (EIF) forretningsplan 2003-2005, der blev drøftet i EIF's bestyrelse i december 2002, at EIF ville løb tør for ressourcer før midten af 2005. EIF's ledelse foreslog derfor en kapitalforøgelse ved slutningen af 2004. Man forventede, at Fællesskabet bidrog til kapitalforøgelsen med 100 mio. EUR, der skulle betales over fire år.

Som følge heraf foreslog Kommissionen en reserve på 25 mio. EUR på det foreløbige forslag til budget (FBF) for 2004 til Fællesskabets mulige deltagelse i kapitalforhøjelsen i EIF.

Det fremgik af de forretningsplanprojiceringer, der blev forelagt på bestyrelsens møde i juli, at der ikke var udsigt til tilslutning fra bestyrelsen til en EIF-kapitalforhøjelse med virkning fra slutningen af 2004. Referatet af juli-mødet, som blev godkendt af bestyrelsen på dens møde 15. september 2003, konkluderede, at "i øjeblikket er det eneste forslag i dokumentet, der bør fremmes, forhøjelsen i mandatet vedrørende risikokapital; andre spørgsmål må tages op til revision i lyset af fremtidige drøftelser".

Den planlagte reserve på 2004-budgettet bliver derfor overflødig. Det foreslås at trække de bevillinger på 25 mio. EUR, der blev anmodet i FBF 2004 under reserven (kapitel 31 02) til konto 01 04 09 01 (Den Europæiske Investeringsfond - Tilrådighedsstillelse af de indbetalte dele af den tegnede kapital) tilbage.

OVERSIGTSTABEL FORDELT PÅ UDGIFTSOMRÅDER I DE FINANSIELLE OVERSLAG

>TABELPOSITION>

BIND 4 - Afsnit I

SEKTION III - KOMMISSIONEN

UDGIFTER

AFSNIT 01

ØKONOMISKE OG FINANSIELLE ANLIGGENDER

KAPITEL 01 04 - FINANSIELLE TRANSAKTIONER OG INSTRUMENTER

ARTIKEL 01 04 01 - Det Europæiske Fællesskabs sikkerhedsstillelse for lånetransaktioner

Konto 01 04 01 10 -- Det Europæiske Fællesskabs sikkerhedsstillelse for lån, der ydes til tredjelande i Central- og Østeuropa og det vestlige Balkan af Den Europæiske Investeringsbank

Teksten ændres som følger:

Konto 01 04 01 10 -- Det Europæiske Fællesskabs sikkerhedsstillelse for lån, der ydes til lande i Central- og Østeuropa og det vestlige Balkan af Den Europæiske Investeringsbank

ARTIKEL 01 04 09 - Den Europæiske Investeringsfond

Konto 01 04 09 01 - Den Europæiske Investeringsfond - Tilrådighedsstillelse af de indbetalte dele af den tegnede kapital

>TABELPOSITION>

AFSNIT 02

VIRKSOMHEDER

KAPITEL 02 04 - BEDRE UDNYTTELSE AF DET INDRE MARKED

ARTIKEL 02 04 01 - Det indre markeds funktion og udvikling, navnlig med hensyn til forhåndsmeddelelser, certificering og indbyrdes tilnærmelse mellem sektorer

Retsgrundlag:

Følgende afsnit tilføjes:

Opgaven følger af Kommissionens prærogativer på institutionelt plan, som fastsat i Rådets forordning (EF, Euratom), nr. 1605/2002 af 25. juni 2002 om finansforordningen vedrørende De Europæiske Fællesskabers almindelige budget, artikel 49, stk. 2 (EFT L 248 af 16.9.2002, s. 1).

AFSNIT 07

MILJØ

KAPITEL 07 01 - ADMINISTRATIVE UDGIFTER VEDRØRENDE POLITIKOMRÅDET MILJØ

ARTIKEL 07 01 04 - Udgifter til støttefunktioner i forbindelse med foranstaltninger inden for politikområdet miljø

Konto 07 01 04 01 - Lovgivning, oplysningskampagner og andre generelle foranstaltninger i forbindelse med Fællesskabets handlingsplaner på miljøområdet - Udgifter til den administrative forvaltning

Retsgrundlag:

Afsnittet ændres som følger:

Se artikel 07 04 02.

KAPITEL 07 02 - INTERNATIONALE MILJØANLIGGENDER

ARTIKEL 07 02 01 - Deltagelse i internationale miljøaktiviteter

Retsgrundlag:

Følgende afsnit tilføjes:

Opgaven følger af Kommissionens prærogativer på institutionelt plan, som fastsat i Rådets forordning (EF, Euratom), nr. 1605/2002 af 25. juni 2002 om finansforordningen vedrørende De Europæiske Fællesskabers almindelige budget, artikel 49, stk. 2 (EFT L 248 af 16.9.2002, s. 1).

AFSNIT 14

BESKATNING OG TOLDUNION

KAPITEL 14 01 - ADMINISTRATIVE UDGIFTER VEDRØRENDE POLITIKOMRÅDET BESKATNING OG TOLDUNION

ARTIKEL 14 01 04 - Udgifter til støttefunktioner i forbindelse med foranstaltninger inden for politikområdet beskatning og toldunion

Konto 14 01 04 01 - Gennemførelse og udvikling af det indre marked - Udgifter til den administrative forvaltning

Følgende afsnit tilføjes:

Retsgrundlag:

Opgaven følger af Kommissionens prærogativer på institutionelt plan, som fastsat i Rådets forordning (EF, Euratom), nr. 1605/2002 af 25. juni 2002 om finansforordningen vedrørende De Europæiske Fællesskabers almindelige budget, artikel 49, stk. 2 (EFT L 248 af 16.9.2002, s. 1).

AFSNIT 19

EKSTERNE FORBINDELSER

KAPITEL 19 08 - FORBINDELSER MED MELLEMØSTEN OG DET SYDLIGE MIDDELHAVSOMRÅDE

ARTIKEL 19 08 07 - Støtte til rehabilitering og genopbygning af Irak

Ny artikel

Tal (Opdelte bevillinger)

>TABELPOSITION>

Denne bevilling skal dække fællesskabsforanstaltninger som led i genopbygningen af Irak. Den kan suppleres med udgifter, der afholdes under andre kapitler og artikler, særlig kapitel 23 02 (Humanitær bistand), kapitel 21 02 (Fødevarebistand), kapitel 19 04 (Menneskerettigheder og demokrati) og artikel 19 02 05 (Beredskabsmekanisme).

Kommissionen overvåger, at de betingelser, der er knyttet til fællesskabsbidraget til denne proces, opfyldes, særlig at de rammebestemmelser, der blev opnået enighed om på Madrid-konferencen, gennemføres fuldt ud. Den holder budgetmyndigheden orienteret om resultatet af overvågningen og de konklusioner, den drager.

Retsgrundlag

Rådets forordning (EØF) nr. 443/92 af 25. februar 1992 om finansiel og faglig bistand til og økonomisk samarbejde med udviklingslandene i Asien og Latinamerika (EFT L 52 af 27.2.1992, s. 1).

Rådets forordning (EF) nr. 2258/96 af 22. november 1996 om rehabiliterings- og genopbygnings foranstaltninger til fordel for udviklingslandene (EFT L 306 af 28.11.1996, s. 1).

AFSNIT 21

UDVIKLING OG FORBINDELSER MED AVS-LANDENE

KAPITEL 21 01 - ADMINISTRATIVE UDGIFTER VEDRØRENDE POLITIKOMRÅDET UDVIKLING OG FORBINDELSER MED AVS-LANDE

ARTIKEL 21 01 04 - Udgifter til støttefunktioner i forbindelse med foranstaltninger inden for politikområdet udvikling og forbindelser med AVS-lande

Konto 21 01 04 04 - Evaluering af resultaterne af Fællesskabets bistand, opfølgning og revision - Udgifter til den administrative forvaltning

Følgende afsnit tilføjes:

Retsgrundlag:

Opgaven følger af Kommissionens prærogativer på institutionelt plan, som fastsat i Rådets forordning (EF, Euratom), nr. 1605/2002 af 25. juni 2002 om finansforordningen vedrørende De Europæiske Fællesskabers almindelige budget, artikel 49, stk. 2 (EFT L 248 af 16.9.2002, s. 1).

Konto 21 01 04 07 - Uddannelse og oplysning på udviklingsområdet - Udgifter til den administrative forvaltning

Bemærkninger:

Sidste afsnit ændres som følger:

Denne bevilling skal dække administrative udgifter under artikel 21 04 02.

AFSNIT 26

ADMINISTRATION

KAPITEL 26 01 - ADMINISTRATIVE UDGIFTER VEDRØRENDE POLITIKOMRÅDET KOMMISSIONENS ADMINISTRATION

ARTIKEL 26 01 49 -- Administrationsbevillinger automatisk fremført fra 2003

Ny artikel

>TABELPOSITION>

Anmærkninger

Denne bevilling skal dække de udgifter til administration automatisk fremført fra 2003 i henhold til finansforordningens artikel 9, stk. 4, der svarer til de budgetposter, der i 2004 er opdelt efter politikområde, eller til de poster i den tidligere del A på budgettet, som er blevet til OB (opdelte bevillinger). Da de bevillinger fremført fra 2003, der ikke er udnyttet ved udgangen af 2004, automatisk annulleres, optræder denne post kun på 2004-budgettet.

AFSNIT 31

RESERVER

KAPITEL 31 02 - RESERVER TIL FINANSIELLE INTERVENTIONER

ARTIKEL 31 02 41 - Opdelte bevillinger

Konto 31 02 41 01 - Opdelte bevilinger (ikke-obligatoriske udgifter)

>TABELPOSITION>

Følgende afsnit slettes:

>TABELPOSITION>

BIND 4 - Afsnit II

INDTÆGTER

AFSNIT 08

LÅNOPTAGELSE OG LÅNGIVNING

KAPITEL 83 - Indtægter i forbindelse med det Europæiske Fællesskabs sikkerhedsstillelse for lån ydet til tredjelande af finansieringsinstitutter

Teksten ændres som følger:

KAPITEL 83 - Indtægter i forbindelse med det Europæiske Fællesskabs sikkerhedsstillelse for lån, der ydes til tredjelande og medlemsstater af finansieringsinstitutter

ARTIKEL 831 - Det Europæiske Fællesskabs sikkerhedsstillelse for lån, der ydes til tredjelande i Central- og Østeuropa og det vestlige Balkan af Den Europæiske Investeringsbank

Teksten ændres som følger:

ARTIKEL 831 - Det Europæiske Fællesskabs sikkerhedsstillelse for lån, der ydes til lande i Central- og Østeuropa og det vestlige Balkan af Den Europæiske Investeringsbank

VEDTÆGTSMÆSSIGT ANSAT PERSONALE

Forskning og teknologisk udvikling - Indirekte foranstaltninger

>TABELPOSITION>

BILAG

Budgettets del II - Lånoptagelse og långivning med sikkerhedsstillelse fra det almindelige budget

X. DET EUROPÆISKE FÆLLESSKABS SIKKERHEDSSTILLELSE FOR LÅN, DER YDES TIL TREDJELANDE I CENTRAL- OG ØSTEUROPA OG DET VESTLIGE BALKAN AF DEN EUROPÆISKE INVESTERINGSBANK

Teksten ændres som følger:

X. Det Europæiske Fællesskabs sikkerhedsstillelse for lån, der ydes til lande i Central- og Østeuropa og Det vestlige Balkan af Den Europæiske Investeringsbank